section_heading: Radnja
paragraph_text: Na putu u Boliviju, gdje dogovara trgovinu drogom s Alejandrom Sosom (Shenar), lokalnim moćnikom, Tony počinje djelovati samostalno zanemarujući Lopezov autoritet. Uskoro dolazi u sukob s bivšim poslodavcem koji ga pokuša ubiti. Izvukavši se živ iz napada, odlazi kod Lopeza te ubija njega i njegovog korumpiranog policijskog suradnika. Tony preuzima Lopezov posao, kao i većinu trgovine drogom u Miamiju. Ženi se Elvirom i živi vrlo raskošno, no uskoro postaje ovisan o drogi što narušava njegov odnos sa ženom, koja također postaje ovisnica. Manny se također sve više udaljava od njega, baveći se vlastitim poslovima i upuštajući se u vezu s Ginom, prema kojoj Tony također gaji više od bratskih osjećaja.